wickkiey/tamil-wikipedia-markdown huggingface dataset:
# இசுட்டீவன் உவைன்பர்க்


**இசுட்டீவன் உவைன்பர்க்** (*Steven Weinberg*; ; மே 3, 1933 – சூலை 23, 2021) அமெரிக்க தத்துவார்த்த இயற்பியலாளர் ஆவார். இயற்பியலுக்கான நோபல் பரிசினை அப்துஸ் சலாம் மற்றும் ஷெல்டன் கிளாசோவுடன் இணைந்து பெற்றார்.  

ஆஸ்டினில் உள்ள டெக்சாஸ் பல்கலைக்கழகத்தில் அவர் இயற்பியல் மற்றும் வானியல் துறைகளில் உறுப்பினராக உள்ளார். அடிப்படைத் துகள்கள் மற்றும் இயற்பியல் அண்டவியல் பற்றிய அவரது ஆராய்ச்சி 1979 ஆம் ஆண்டில் இயற்பியலுக்கான நோபல் பரிசு மற்றும் 1991 ஆம் ஆண்டில் தேசிய அறிவியல் பதக்கம் உட்பட பல பரிசுகள் மற்றும் விருதுகளைப் பெற்றுத் தந்தது. 2004 ஆம் ஆண்டில் அவர் அமெரிக்க தத்துவ சங்கத்தின் பெஞ்சமின் பிராங்க்ளின் பதக்கத்தைப் பெற்றார். அப்போது இவர் "இன்று உலகில் உயிருடன் இருக்கும் முக்கிய தத்துவார்த்த இயற்பியலாளராக பலரால் கருதப்படுகிறார்" என்று கூறப்பட்டார். அவர் அமெரிக்க தேசிய அறிவியல் அகாதமி மற்றும் பிரிட்டனின் அரச கழகம், அதே போல் அமெரிக்க தத்துவ சங்கம் மற்றும் அமெரிக்க கலை மற்றும் அறிவியல் அகாதமி ஆகியவற்றிற்கும் தேர்ந்தெடுக்கப்பட்டார் .  

பல்வேறு தவல்களைப் பற்றிய வெயின்பெர்க்கின் கட்டுரைகள் அவ்வப்போது *தி நியூயார்க் ரிவியூ ஆஃப் புக்ஸ்* மற்றும் பிற இதழ்களில் வெளிவருகின்றன. அமெரிக்க ஆயுதக் கட்டுப்பாடு மற்றும் நிராயுதபாணியான முகமையில் ஆலோசகராகவும், டெக்சாஸின் தத்துவ சங்கத்தின் தலைவராகவும், *டேடலஸ்* பத்திரிகையின் ஆசிரியர் குழுவின் உறுப்பினராகவும் , காங்கிரசு நூலகத்தின் அறிஞர்கள் மன்றத்தில் உறுப்பினராக இருந்தார்.  

## கல்வி மற்றும் ஆரம்ப வாழ்க்கை
ஸ்டீவன் வெயின்பெர்க் 1933 ஆம் ஆண்டில் நியூயார்க் நகரில் பிறந்தார். அவரது பெற்றோர் யூத குடியேறியவர்கள் ஆவர். அவர் 1950 ஆம் ஆண்டில் பிராங்க்ஸ் உயர்நிலை அறிவியல் பள்ளியில் பட்டம் பெற்றார். ஷெல்டன் கிளாஷோ இவரது சக வகுப்புத் தோழர் ஆவார்.அவர்கள் (மற்றும் அப்துஸ் சலாம் ) 1979 இயற்பியலில் நோபல் பகிர்ந்துகொள்வார்கள் (கீழே காண்க).  

வெயின்பெர்க் 1954 இல் கார்னெல் பல்கலைக்கழகத்தில் இளங்கலைப் பட்டம் பெற்றார். அங்கு அவர் *டெல்லுரைடு மாளிகையில்* வசித்து வந்தார். பின்னர் அவர் கோபன்ஹேகனில் உள்ள *நீல்ஸ் போர் நிறுவனத்திற்குச்* சென்று பட்டப் படிப்பு மற்றும் ஆராய்ச்சியைத் தொடங்கினார். ஓராண்டு கழித்து, வெயின்பெர்க் பிரின்ஸ்டன் பல்கலைக்கழகத்திற்குச் சென்றார். அங்கு *சாம் ட்ரைமனின்* மேற்பார்வையில் 1957 ஆம் ஆண்டில் இயற்பியலில் முனைவர் பட்டம் பெற்றார்.  

## தொழில் மற்றும் ஆராய்ச்சி
முனைவர் பட்டம் பெற்ற பின்னர், வெயின்பெர்க் கொலம்பியா பல்கலைக்கழகம் (1957-1959) மற்றும் கலிபோர்னியா பல்கலைக்கழகம், பெர்க்லி (1959) ஆகியவற்றில் முதுகலை ஆய்வாளராகப் பணியாற்றினார் , பின்னர் அவர் பெர்க்லியில் (1960-1966) ஆசிரியராக பதவி உயர்வு பெற்றார். குவாண்டம் புலக்கோட்பாட்டின் உயர் ஆற்றல் நடத்தை, சமச்சீர் முறிவு, பியோன் சிதறல், அகச்சிவப்பு ஃபோட்டான்கள் மற்றும் குவாண்டம் ஈர்ப்பு போன்ற பல்வேறு துகள் இயற்பியல்களில் அவர் ஆராய்ச்சி செய்தார்.  

விஞ்ஞான யுத்தங்கள் என்று அழைக்கப்படுவதின் குழு உறுப்பினர்களில் இவர் ஒரு முக்கிய பங்கேற்பாளராக இருந்தார், பால் ஆர். கிராஸ், நார்மன் லெவிட், ஆலன் சோகல், லூயிஸ் வோல்பர்ட் மற்றும் ரிச்சர்ட் டாக்கின்ஸ் ஆகியோருடன் , விஞ்ஞானம் மற்றும் விஞ்ஞான அறிவின் யதார்த்தவாதம் மற்றும் அதற்கு எதிராக வாதிட்டார்.  

## தனிப்பட்ட வாழ்க்கை
வெயின்பெர்க் 1954 இல் லூயிஸ் வெயின்பெர்க்கை மணந்தார், அவருக்கு எலிசபெத் எனும் ஒரு மகள் உள்ளார்.
# ஹேரி மார்கோவிட்ஸ்

**ஏரி மாகசு மார்கோவிட்சு** (Harry Max Markowitz பிறப்பு: ஆகத்து 24, 1927) ஓர் அமெரிக்க பொருளாதார நிபுணர் ஆவார். இவர் 1989 ஆம் ஆண்டில் சான் வான் நியூமன் தியரி பரிசு மற்றும் 1990 ஆம் ஆண்டிற்கான பொருளாதார அறிவியலுக்கான நோபல் நினைவு பரிசு பெற்றவர் ஆவார்.  

மார்கோவிட்சு கலிபோர்னியா பல்கலைக்கழகத்தின் சான் டியாகோவின் (இயு.சி.எசு.டி) *ரேடி சுகூல் ஆப் மேனேச்சுமெண்டில்* பேராசிரியராக உள்ளார். நவீன ஈட்டாவணங்களின் பட்டியல் கோட்பாடு பணிகளுக்காக இவர் மிகவும் பரவலாக அரியப்படுகிறார்.  

## சுயசரிதை
ஹாரி மார்கோவிட்ஸ் ஒரு யூத குடும்பத்தில் பிறந்தார்.இவரது தந்தை மோரிஸ் மற்றும் டஹய் மில்ட்ரெட் மார்கோவிட்ஸ் ஆகியோர் ஆவர். உயர்நிலைப் பள்ளியின் போது, மார்கோவிட்ஸ் இயற்பியல் மற்றும் தத்துவத்தில் ஆர்வம் கொண்டவராக இருந்தார். குறிப்பாக டேவிட் யூமின் கருத்துக்களை , சிகாகோ பல்கலைக்கழகத்தில் இளங்கலை ஆண்டுகளில் தொடர்ந்து பயின்று வந்தார். பின்னர் மார்கோவிட்ஸ் சிகாகோ பல்கலைக்கழகத்தில் தனது படிப்பைத் தொடர முடிவு செய்தார், பொருளாதாரத்தில் நிபுணத்துவம் பெற்றார். மில்டன் ப்ரீட்மேன், ஜாலிங் கூப்மேன்ஸ், ஜேக்கப் மார்ஷாக் மற்றும் லியோனார்ட் சாவேஜ் உள்ளிட்ட முக்கியமான பொருளாதார வல்லுனர்களின் கீழ் கல்வி கற்க அவருக்கு அங்கு வாய்ப்பு கிடைத்தது. அந்த நேரத்தில் சிகாகோவில் இருந்த *பொருளாதார ஆராய்ச்சிக்கான கோல்ஸ் ஆணையத்தில்* உறுப்பினராக சேர்வதற்கு அழைக்கப்பட்டார்.  

மார்கோவிட்ஸ் தனது ஆய்வுக் கட்டுரைக்கு பங்குச் சந்தையின் பகுப்பாய்விற்கு கணிதத்தைப் பயன்படுத்தத் தேர்வு செய்தார். ஆய்வறிக்கை ஆலோசகராக இருந்த ஜேக்கப் மார்ஷாக், அந்தத் தலைப்பில் ஆய்வினைத் தொடர அவரை ஊக்குவித்தார். இதே ஆய்வு கோல்ஸ் ஆணையத்தின் நிறுவனர் ஆல்பிரட் கோவ்லஸின் விருப்பமான ஆய்வாக இருந்தது என்பதையும் குறிப்பிட்டார்.  

1952 ஆம் ஆண்டில், ஹாரி மார்கோவிட்ஸ் RAND கார்ப்பரேஷனில் வேலைக்குச் சேர்ந்தார். அங்கு அவர் ஜார்ஜ் டான்ட்சிக்கைச் சந்தித்தார். டான்சிக்கின் உதவியுடன், மார்கோவிட்ஸ் உகப்புப் பாடு நுட்பங்களைத் தொடர்ந்து ஆராய்ச்சி செய்து வந்தார். மேலும், உகந்த சராசரி-மாறுபாடு இலாகாக்களை அடையாளம் காண்பதற்கான முக்கியமான வரி வழிமுறையை உருவாக்கினார். 1954 ஆம் ஆண்டில், சிகாகோ பல்கலைக்கழகத்தில் பொருளாதாரத்தில் முனைவர் பட்டம் பெற்றார். 1955-1956 ஆம் ஆண்டில், மார்கோவிட்ஸ் ஜேம்ஸ் டோபின் அழைப்பின் பேரில் யேல் பல்கலைக்கழகத்திற்குச் சென்றார். அங்கு கோல்ஸ் அறக்கட்டளையில்  

## தேர்ந்தெடுக்கப்பட்ட வெளியீடுகள்
- 
- 
- 
- (யேல் யுனிவர்சிட்டி பிரஸ், 1970 இல் மறுபதிப்பு செய்யப்பட்டது, ; 2 வது பதிப்பு. பசில் பிளாக்வெல், 1991, )
- <bdi> </bdi>
- 
- 
- <bdi> </bdi>
# சைமன் கஸ்நெஸ்ட்ஸ்


**சைமன் ஸ்மித் கஸ்நெட்ஸ்** (Simon Smith Kuznets ; ஏப்ரல் 30, 1901 - ஜூலை 8, 1985) ஓர் அமெரிக்கப் பொருளாதார மற்றும் புள்ளியியலாளர். இவர் 1971 ஆம் ஆண்டிற்கான பொருளாதாரத்திற்கான நோபல் நினைவுப் பரிசு பெற்றவர் ஆவார்.  

கஸ்நெட்ஸ்சினுடைய பங்களிப்பானது பொருளாதாரத்தை ஒரு புலனறிவாதமாக<nowiki/>மாற்றுவதற்கும் அளவு பொருளாதார வரலாற்றை உருவாக்குவதற்கும் உதவியது.  

## சுயசரிதை

### ஆரம்ப கால வாழ்க்கை
சைமன் ஸ்மித் குஸ்நெட்ஸ் 1901 ஆம் ஆண்டில் லிதுவேனியன்-யூத பெற்றோருக்கு மகனாக பின்ஸ்க் நகரில் உள்ள பெலாரஸில் பிறந்தார். அவர் தனது பள்ளிப்படிப்பை முதலில் ரிவ்னேயில், பின்னர், இன்றைய உக்ரைனின் கார்கீவ் ரியால்சுலேவில் கற்றார் . 1918 ஆம் ஆண்டில், கஸ்நெட்ஸ் கார்கிவ் இன்ஸ்டிடியூட் ஆப் காமர்ஸ் நிறுவனத்தில் சேர்ந்தார். அங்கு பேராசிரியர்கள் பி. ஃபோமின் (அரசியல் பொருளாதாரம்), ஏ. ஆண்டிசிஃபெரோவ் ( புள்ளிவிவரங்கள் ), வி. லெவிட்ஸ்கி ( பொருளாதார வரலாறு மற்றும் பொருளாதார சிந்தனை ), எஸ். பெர்ன்ஸ்டீன் (நிகழ்தகவு கோட்பாடு), வி. டேவட்ஸ் (கணிதம்) ஆகியோரின் வழிகாட்டுதலில் இவர் கல்வி கற்றார்  

1920-1921 ஆண்டுகளின் தொடக்கத்தில், உருசிய உள்நாட்டுப் போரின் நிகழ்வுகள் மற்றும் உயர் கல்வித் துறையில் சோவியத் அதிகாரிகள் மேற்கொண்ட மறுசீரமைப்புகளால் நிறுவனத்தில் வழக்கமான கற்றல் நிகழ்வுகளில் தடை ஏற்பட்டது. கஸ்நெட்ஸ் அந்தக் கல்வி நிறுவனத்தில் தனது படிப்பைத் தொடர்ந்தாரா என்பது குறித்த துல்லியமான தகவல்கள் எதுவும் இல்லை.  

### அமெரிக்காவிற்கு குடியேற்றம்
1922 ஆம் ஆண்டில் கஸ்நெட்ஸ் குடும்பம் அமெரிக்காவிற்கு குடியேறியது . பின்னர் கஸ்நெட்ஸ் கொலம்பியா பல்கலைக்கழகத்தில் வெஸ்லி கிளெய்ர் மிட்சலின் வழிகாட்டுதலின் கீழ் கல்வி கற்றார். 1923 ஆம் ஆண்டில் பி.எஸ், 1924 ஆம் ஆண்டில் முதுகலை பட்ட்டம் பெற்றார், மற்றும் முனைவர் பட்டத்தினை 1926 ஆம் ஆண்டில் பெற்றார். 1925 முதல் 1926 வரை, கஸ்நெட்ஸ் சமூக அறிவியல் ஆராய்ச்சி மன்றத்தில் பொருளாதார முறைகளைப் பற்றி அறிவதில் தனது நேரத்தினைச் செலவிட்டார். இதுவே பின்னர் உற்பத்தி மற்றும் விலைகளில் மதச்சார்பற்ற இயக்கங்களின் பங்கு என்ற நூலிற்கு வழிவகுத்தது.  

1927 ஆம் ஆண்டில், அவர் தேசிய பொருளாதார ஆராய்ச்சி பணியகத்தின் (NBER) உறுப்பினரானார், அங்கு அவர் 1961 ஆம் ஆண்டு வரை பணியாற்றினார். 1931 முதல் 1936 வரை, கஸ்நெட்ஸ் பென்சில்வேனியா பல்கலைக்கழகத்தில் பகுதிநேர பேராசிரியராக இருந்தார். 1937 இல் அவர் அமெரிக்க புள்ளிவிவர சங்கத்தின் உறுப்பினராகத் தேர்ந்தெடுக்கப்பட்டார். அங்கு நிரந்தரப் பேராசிரியராக 1936 ஆம் ஆண்டு முதல் 1954 வரை பணியாற்றினார். 1954 ஆம் ஆண்டில், கஸ்நெட்ஸ் ஜான்ஸ் ஹாப்கின்ஸ் பல்கலைக்கழகத்தில் பேராசிரியராகச் சேர்ந்தார். அங்கு அவர் 1960 ஆம் ஆண்டு வரை அரசியல் பொருளாதாரத்தின் பேராசிரியராக இருந்தார். 1961 முதல் 1970 இல் ஓய்வு பெறும் வரை, கஸ்நெட்ஸ் ஆர்வர்டு பல்கலைக் கழகத்தில் பேராசிரியராக பனியாற்றினார்.  

## விருது
இவர் 1971 ஆம் ஆண்டிற்கான பொருளாதாரத்திற்கான நோபல் நினைவுப் பரிசு பெற்றவர் ஆவார்.  

இது தவிர கஸ்நெட்ஸ் பல ஆராய்ச்சி நிறுவனங்கள் மற்றும் அரசு நிறுவனங்களுடன் இணைந்து பணியாற்றினார். 1931-1934 ஆம் ஆண்டில், மிட்சலின் உத்தரவின் பேரில், அமெரிக்க தேசிய வருமானக் கணக்குகளில் NBER இன் பணிகளை கவனித்தார்.
# எலிஹூ ரூட்

**எலிஹூ ரூட்** (Elihu Root; பிப்ரவரி 15, 1845 பிப்ரவரி 7, 1937) ஓர் அமெரிக்க வழக்கறிஞரும் அரசியல்வாதியும் ஆவார். இவர் அமெரிக்கக் குடியரசுத் தலைவர் தியோடர் ரூஸ்வெல்ட்டின் கீழ் மாநிலச் செயலாளராகவும், குடியரசுத் தலைவர் வில்லியம் மெக்கின்லியின் கீழ் போர்ச் செயலாளராகவும் பணியாற்றினார். வாஷிங்டன், டி.சி.யில் உயர் மட்டத்தில் நியமிக்கப்பட்ட அரசாங்கப் பதிவிகளிலும் நியூயார்க் நகரில் தனியார் துறை சட்ட நடைமுறை பதவிகளிலும் பலமுறை பணியாற்றியுள்ளார். வெளிநாடு மற்றும் உள்நாட்டுப் பிரச்சினைகள் குறித்து குடியரசுத் தலைவர்களுக்கு அறிவுறுத்தும் பணிகளை மேற்கொண்டார். நியூயார்க்கில் இருந்து ஓர் அமெரிக்கப் பல்கலைக்கழக ஆட்சிப்பேரவை உறுப்பினராக 1909-1915 ஆம் ஆண்டுகளுக்கு இடையில் மாநிலச் சட்டமன்றத்தால் தேர்ந்தெடுக்கப்பட்டு பணியாற்றினார். ரூட் 1912 ஆம் ஆண்டில் அமைதிக்கான நோபல் பரிசு பெற்றார்.  

## ஆரம்பகால வாழ்க்கை மற்றும் கல்வி
எலிஹூ ரூட் நியூயார்க்கின் கிளிண்டனில் ஓரன் ரூட் மற்றும் நான்சி விட்னி பட்ரிக் ஆகியோருக்கு மகனாகப் பிறந்தார், இவர் இங்கிலாந்து வம்சாவளியைச் சேர்ந்தவர். இவரது தந்தை ஆமில்டன் கல்லூரியில் கணிதப் பேராசிரியராக இருந்தார். கிரான்வில் ஸ்டான்லி ஹாலின் வகுப்புத் தோழராக இருந்த வில்லிஸ்டன் செமினரி ஆகியோருடன் எலிஹு ஆமில்டன் கல்லூரியில் சேர்ந்தார். அவர் *சிக்மா ஃபை சொசைட்டியில்* சேர்ந்தார் மற்றும் ஃபை பீட்டா கப்பா சொசைட்டியில் தேர்ந்தெடுக்கப்பட்டார் பட்டம் பெற்ற பிறகு, இரண்டு ஆண்டுகள் உடற்கல்வி பயிற்றுவிப்பாளராக இருந்தார், ரோம் (NY) பிரீ அகாதமியில் ஓராண்டு கற்பித்தார்.  

## சொந்த வாழ்க்கை
1878 ஆம் ஆண்டில் தனது 33 ஆம் வயதில், கிளாரா பிரான்சிஸ் வேல்சை மணந்தார்.அவர் *சயின்டிஃபிக் அமெரிக்கனின்* நிர்வாக ஆசிரியரான சேலம் வேல்ஸின் மகள் *.* இந்தத் தம்பதியினருக்கு மூன்று குழந்தைகள் இருந்தனர். இதில் மூத்தவரான எடித் யுலிஸஸ் எஸ். கிராண்ட் III என்பவரை மணந்தார். எலிஹு ஒரு வழக்கறிஞர் ஆவார். எட்வர்ட் வேல்ஸ் ரூட் ஆமில்டன் கல்லூரியில் கலை பேராசிரியராகப் பணியாற்றினார்.  

ரூட் நியூயார்க்கின் ஐரோப்பிய ஒன்றியக் கூட்டமைப்புக் கழகத்தின் உறுப்பினராக இருந்தார். மேலும், 1898-99 ஆம் ஆண்டுகளுக்கு இடையிலும் மீண்டும் 1915-16 ஆம் ஆண்டுகளிலும் இரண்டு முறை அதன் தலைவராகவும் பணியாற்றினார். 1904-1905 வரை நியூயார்க் நகர வழக்குரைஞர் சங்கத் தலைவராகவும் பணியாற்றினார்.  

## இறப்பு, மரபு
ரூட் 1937 ஆம் ஆண்டில் நியூயார்க் நகரில் இறந்தார். இவரது மகன், எலிஹூ ரூட் *ஜூனியர் ஹாமில்டன்* கல்லூரியில் பட்டம் பெற்றார். அலிடா ஸ்ட்ரைக்கர் என்பவரைத் திருமணம் செய்தார். அவரது தந்தை எம். வூல்ஸி ஸ்ட்ரைக்கர் ஹாமில்டன் கல்லூரியின் தலைவராக இருந்தார். ரூட் 1928 ஆம் ஆண்டில் இறந்த அவரது மனைவி கிளாராவிற்கு அருகே ஹாமில்டன் கல்லூரிக் கல்லறையில் அடக்கம் செய்யப்பட்டார்.  

1893 ஆம் ஆண்டில் கிளின்டனில் வாங்கிய வீட்டினை 1972 ஆம் ஆண்டில் தேசிய வரலாற்று அடையாளமாக அறிவிக்கப்பட்டது .  

## விருதுகள் மற்றும் கவுரவங்கள்

- நியூயார்க்கில் இருந்து ஒரு அமெரிக்கப் பல்கலைக்கழக ஆட்சிப்பேரவை உறுப்பினராக 1909-1915 ஆம் ஆண்டுகளுக்கு இடையில் மாநிலச் சட்டமன்றத்தால் தேர்ந்தெடுக்கப்பட்டார்.
- 1912 ஆம் ஆண்டில் அமைதிக்கான நோபல் பரிசு பெற்றார்.
# ஆல்பிரட் ஜி. கில்மன்

**ஆல்ஃபிரட் குட்மேன் கில்மேன்** (Alfred Goodman Gilman ஜூலை 1, 1941 - டிசம்பர் 23, 2015) ஓர் அமெரிக்க மருந்தியல் நிபுணரும், உயிர் வேதியியலாளரும் ஆவார் . இவரும் மார்ட்டின் ரோட்பலும் 1994 ஆம் ஆண்டு உடலியல் அல்லது மருத்துவத்துக்கான நோபல் பரிசை " ஜி-புரதங்களைக் கண்டுபிடித்ததற்காகவும், உயிரணுக்களில் சமிக்ஞை கடத்தலில் இந்தப் புரதங்களின் பங்கிற்காகவும்" இணைந்து பெற்றனர்.  

இவர், ஆல்ஃபிரட் கில்மானின் மகன் ஆவார்*. குட்மேன் & கில்மானின் தி பார்மகாலஜிகல் பேஸிஸ் ஆஃப் தெரபியூடிக்ஸ்* எனும் நூலினை லூயிஸ் எஸ். குட்மேனுடன் இணைந்து எழுதியுள்ளார். யேல் பல்கலைக்கழகத்தில் உயிர் வேதியியலில் பட்டம் பெற்றார். 1962ஆம் ஆண்டில் பட்டம் பெற்ற பிறகு, இவர் ஆலன் கோனியுடன் *பரோஸ் வெல்கம் & கம்பெனியில்* பணிபுரிந்தார். ஏர்ல் வில்பர் சதர்லேண்ட், ஜூனியரால் அறிவுறுத்தப்பட்ட இவர், முனைவர் படிப்புக்காக *கேஸ் வெஸ்டர்ன் ரிசர்வ் யுனிவர்சிட்டி ஸ்கூல் ஆஃப் மெடிசினில்* சேர்ந்தார். 1969இல் பட்டம் பெற்றார். 1969 மற்றும் 1971க்கு இடையில் மார்ஷல் நிரன்பெர்க்குடன் இணைந்து பணியாற்ற தேசிய நல கழகத்திற்குச் சென்றார்.  

கில்மேன் 1971ஆம் ஆண்டில் வர்ஜீனியா பல்கலைக்கழக மருத்துவப் பள்ளியில் மருந்தியல் உதவிப் பேராசிரியராகவும், 1977இல் நிரந்தரப் பேராசிரியராகவும் ஆனார். 1981 முதல் டல்லாஸில் உள்ள டெக்சாஸ் பல்கலைக்கழக தென்மேற்கு மருத்துவ மையத்தில் மருந்தியல் துறைக்குத் தலைமைப் பேராசிரியராக இருந்தார். 2009-இல் ஓய்வு பெற்ற பின்னர் , டெக்சாஸின் புற்றுநோய் தடுப்பு மற்றும் ஆராய்ச்சி நிறுவனத்தின் தலைமை அறிவியல் அதிகாரியாக நியமிக்கப்பட்டார். 2012ஆம் ஆண்டில் இந்தப் பொறுப்பினைத் துறந்தார். 2005ஆம் ஆண்டு முதல், எலி லில்லி அண்ட் நிறுவனத்தின் இயக்குநராகவும் இருந்தார்.  

இவரது படைப்புகளுக்காக, 1984ஆம் ஆண்டில் கனடாவின் கெய்ட்னர் அறக்கட்டளை விருது, அடிப்படை மருத்துவ ஆராய்ச்சிக்கான ஆல்பர்ட் லாஸ்கர் விருது மற்றும் 1989ஆம் ஆண்டில்லூயிசா கிராஸ்ன் ஹார்விட்ஸ் பரிசு, மேலும் இதே ஆண்டில் நோபல் பரிசினைப் பெற்றார். இவர் தேசிய அறிவியல் அகாதமி, அமெரிக்க கலை மற்றும் அறிவியல் அகாதமியின் உறுப்பினராகவும், புற்றுநோய் ஆராய்ச்சி அகாதமிக்கான அமெரிக்கச் சங்கத்தின் உறுப்பினராகவும், 2013 முதல் (அல்லது அதற்கு முன்னர்), அறிவியல் கல்விக்கான தேசிய மையத்தின் ஆலோசனைக் குழுவின் உறுப்பினராகவும் தேர்ந்தெடுக்கப்பட்டார்.  

## தொடக்க கால வாழ்க்கை
கில்மான் கனெக்டிகட்டின் நியூ ஹேவனில் பிறந்தார். இவரது பெற்றோர் மாபெல் (ஷ்மிட்) - ஆல்ஃபிரட் கில்மேன் ஆவர். இவருக்கு ஜோனா கில்மேன் எனும் ஒரு மூத்த சகோதரி இருந்தார். இவர் நியூயார்க்கில் உள்ள வெள்ளை சமவெளியில் (ஒயிட் பிளைனில் ) வளர்ந்தார். இவரது தந்தை கொலம்பியா பல்கலைக்கழகம் மற்றும் ஆல்பர்ட் ஐன்ஸ்டீன் மருத்துவக் கல்லூரியில் பணியாற்றினார் .  

## இறப்பு
டெக்சாஸின் டல்லாஸில் 2015 டிசம்பர் 23 அன்று தனது 74 வயதில் நீண்ட காலம் பாதிக்கப்பட்ட கணைய புற்றுநோயினால் கில்மான் இறந்தார். இவருக்கு ஆமி அரியாக்னோ எனும் மனைவியும், அன்னே சின்கோவெக், டல்லாஸ், மற்றும் ஆஸ்டினின் எட்வர்ட் கில்மேன் ஆகிய குழந்தைகள் இருந்தனர்.
# ரால்ப் பன்ச்



**ரால்ப் ஜான்சன் பன்ச்** ( Ralph Johnson Bunche ஆகஸ்ட் 7, 1904 - டிசம்பர் 9, 1971) ஓர் அமெரிக்க அரசறிவியலாளர், கல்வியாளர், இராஜதந்திரி ஆவார். இவர் 1940-ஆம் ஆண்டுகளின் பிற்பகுதியில் இசுரேலில் மத்தியஸ்தம் செய்ததற்காக அமைதிக்கான நோபல் பரிசைப் பெற்றார். இதற்காகக் பெருமைப்படுத்தப்பட்ட முதல் ஆப்பிரிக்க அமெரிக்கர் இவர் ஆவார். ஐக்கிய நாடுகள் சபையின் உருவாக்கம் மற்றும் நிர்வாகத்தில் ஈடுபட்டார், ஐ.நா. நிதியுதவி செய்த பல அமைதி காக்கும் நடவடிக்கைகளில் முக்கியப் பங்கு வகித்துள்ளார். 1963 ஆம் ஆண்டில், குடியரசுத் தலைவர் ஜான் எஃப் கென்னடியால் இவருக்கு குடியரசுத் தலைவர் விருது வழங்கப்பட்டது.  

## பரம்பரை
பன்ச் 1904 இல் மிச்சிகனில் உள்ள டெட்ராய்டில் பிறந்தார். நகரத்தின் இரண்டாவது பாப்டிஸ்ட் தேவாலயத்தில் திருமுழுக்குப் பெற்றார். இவரது தந்தை பிரெட் பன்ச் முடிதிருத்தும் தொழிலாளர் ஆவார். இவரது தாயார் ஆலிவ் ஆக்னஸ் (நீ ஜான்சன்) ஒரு இசைக்கலைஞர் ஆவார்.  

இவரது தாய், மாமாவின் உடல்நலன் காரணமாக, ரால்ப் தனது தாய்வழி பாட்டி லூசி டெய்லர் ஜான்சனுடன் 1915 இல் நியூ மெக்சிகோவின் அல்புகெர்க்கிக்குக் குடிபெயர்ந்தார். இவரது தாயார் 1917 ஆம் ஆண்டில் இறந்தார். இவரது மாமா மூன்று மாதங்களுக்குப் பிறகு தற்கொலை செய்து கொண்டார் . ஃப்ரெட் பன்ச் பின்னர் இரண்டாவது திருமனம் செய்து கொண்டார்.  

பன்ச் கல்வியில் ஒரு சிறந்த மாணவராகத் திகழ்ந்தார். ஜெபர்சன் உயர்நிலைப் பள்ளியில் பயின்ற போது ஒரு பட்டிமன்றப் பேச்சாளராக இருந்தார். இவர் கலிபோர்னியா பல்கலைக்கழகத்தில், லாஸ் ஏஞ்சல்ஸில் ( யு.சி.எல்.ஏ ) பயின்றார், மேலும் 1927 ஆம் ஆண்டில் தனது வகுப்பின் *வாலிடெக்டோரியனாக சுமா கம் லாட்* மற்றும் ஃபை பீட்டா கப்பா பட்டம் பெற்றார். ஆர்வர்டு பல்கலைக்கழகத்தில் பட்டதாரி உதவித் தொகையுடன் அரசியல் அறிவியலில் முனைவர் பட்டம் பெற்றார்.  

இரண்டு தசாப்தங்களுக்கும் மேலாக (1928-1950), ஹோவர்ட் பல்கலைக்கழகத்தில் அரசியல் அறிவியல் துறையின் தலைவராகப் பன்ச் பணியாற்றினார் ஆர்வர்டு பல்கலைக்கழகத்தின் (1960-1965) தான் பயின்ற கல்விசாலையின் மேற்பார்வையாளர் குழுவின் உறுப்பினராகவும், சர்வதேச கல்வி நிறுவனத்தின் குழுவின் உறுப்பினராகவும், ஓபர்லின் கல்லூரி, லிங்கன் பல்கலைக்கழகம் மற்றும் நியூ லிங்கன் ஆகியவற்றின் அறங்காவலராகவும் பணியாற்றினார். .  

## மரியாதைகள்
இவர் 1940 ஆம் ஆண்டுகளின் பிற்பகுதியில் இசுரேலில் மத்தியஸ்தம் செய்ததற்காக அமைதிக்கான நோபல் பரிசைப் பெற்றார். இதற்காகப் பெருமைப்படுத்தப்பட்ட முதல் ஆப்பிரிக்க அமெரிக்கர் இவர் ஆவார்.
# ரோட் மார்ஷ்


**ரோட்னி வில்லியம் மார்ஷ்** (*Rodney William Marsh*; 4 நவம்பர் 1947 – 4 மார்ச் 2022) ஆத்திரேலிய முன்னாள் தொழில்முறைத் துடுப்பாட்ட வீரர் ஆவார். இவர் ஆஸ்திரேலிய தேசிய துடுப்பாட்ட அணிக்கு இலக்குக் கவனிப்பாளராக விளையாடினார்.  

மார்ஷ் 1970-71 முதல் 1983-84 ஆம் ஆண்டு வரை இவர் 96 தேர்வுத் துடுப்பாட்டப் போட்டிகளில் 3,633 ஓட்டங்களை எடுத்துள்ளார். இதில் அதிகபட்சமாக ஒரு போட்டியில் 132 ஓட்டங்களை எடுத்துள்ளார். இவர் 355 மட்டையாளர்களை இலக்குக் கவனிப்பாளராக இருந்து வீழ்த்தி உலக சாதனை படைத்தார், மேலும் மேற்கு ஆஸ்திரேலியத் துடுப்பாட்ட அணியின் வீரர் டென்னிஸ் லில்லி உடன் இணைந்து 95 தேர்வுத் துடுப்பாட்ட மட்டையாளர்களையும் வீழ்த்தியுள்ளார். இந்த இணை ஒரே தேர்வுத் துடுப்பாட்டத் தொடரில் அறிமுகமாகினர். பின்னர் ஒரே போட்டியில் துடுப்பாட்ட வாழ்க்கையில் இருந்து ஓய்வு பெற்றனர்.  

2009 ஆம் ஆண்டில், மார்ஷ் பன்னாட்டுத் துடுப்பாட்ட அவையின் புகழவையில் (*hall of fame*) சேர்க்கப்பட்டார் .  

## ஆரம்ப ஆண்டுகளில்
மார்ஷ் தனது அண்ணன் கிரஹாமுடன் தனது வீட்டின் பின்புறத்தில் துடுப்பாட்டம் விளையாடினார். இவர் ஒரு தொழில்முறை குழிப்பந்தாட்ட வீரராகி, ஐரோப்பிய சுற்றுப்பயணத்தில் பதினொரு முறை வென்றார். இரு சகோதரர்களும் பள்ளி அளவிலான துடுப்பாட்டப் போட்டிகளில் WA அணியினை பிரதிநிதித்துவப்படுத்தினர். மார்ஷ் தனது 16 ஆம் வயதில் அர்மடேல் அணிக்காக தனது முதல் போட்டியில் விளையாடினார். பதின்மூன்று வயதில் இவர் மாநில பள்ளி மாணவர்களின் அணியின் தலைவராக இருந்தார், மேலும் வெஸ்ட் பெர்த் மாவட்ட சங்கத்தில் சேர்ந்தார்.  

வெஸ்ட் பெர்த்தின் முதல் லெவன் அணி சார்பக இவர் அறிமுகமானபோது, இவர் ஒரு துணை மட்டையாளராக இருந்தார். ஏனெனில் WA இலக்குக் கவனிப்பாளர் கோர்டன் பெக்கரும் அணியினை பிரதிநிதித்துவப்படுத்தினார். பின்னர் மார்ஷ் மேற்கு ஆத்திரேலிய பல்கலைக்கழக சங்கத்தில் சேர்ந்தார். 1968 ஆம் ஆண்டில் மேற்கிந்தியத் தீவுகள் துடுப்பாட்ட அணிகு எதிராக முதல் தரத் துடுப்பாட்டப் போட்டியில் இவர் அறிமுகமானார். தனது முதல் போட்டியில், 0 மற்றும் 104 ஓட்டங்கள் எடுத்தார்.  

மார்ஷ் அக்டோபர் 2001 முதல் செப்டம்பர் 2005 வரை இங்கிலாந்து மற்றும் வேல்ஸ் துடுப்பாட்ட வாரியத்தின் (ஈசிபி) தேசிய அகாடதயின் இயக்குநராக இருந்தார்.இந்த சமயத்தில் இங்கிலாந்துத் துடுப்பாட்ட அணி வலிமையான அணியாக இருந்தது.2005 ஆம் ஆண்டில், இவர்கள் 16 ஆண்டுகளுக்குப் பிறகு ஆஷஸ் தொடரினை வென்றனர்.  

ஜான் இன்வெராரிட்டிக்கு பதிலாக, மே 2, 2014 அன்று ஆத்திரேலியத் துடுப்பாட்டத் தேர்வாளர்களின் தலைவராக மார்ஷ் நியமிக்கப்பட்டார்.  

## மரியாதைகள்
மார்ஷ் 1981 ஆம் ஆண்டில் பிரித்தானிய பேரரசின் ஆணைக்குழுவின் உறுப்பினராக நியமிக்கப்பட்டு 1985 ஆம் ஆண்டில் ஸ்போர்ட் ஆஸ்திரேலியா ஹால் ஆஃப் ஃபேமில் சேர்க்கப்பட்டார் . 2000 ஆம் ஆண்டில் ஆஸ்திரேலிய விளையாட்டு பதக்கத்தையும் 2001 இல் ஒரு நூற்றாண்டு வீரருக்கான பதக்கத்தையும் பெற்றார்.  

2005 ஆம் ஆண்டில், இவர் பன்னாட்டுத் துடுப்பாட்ட அவையின் புகழவையில் சேர்க்கப்பட்டார்.  

## மறைவு
ரொட் மார்சுக்கு 2022 பெப்ரவரி 24 இல் மாரடைப்பு ஏற்பட்டது. எட்டு நாட்களின் பின்னர், 2022 மார்ச் 4 இல், தெற்கு ஆஸ்திரேலியா, அடிலெயிட் நகரில் தனது 74-வது அகவையில் காலமானார்.
# தாமஸ் ஹண்ட் மோர்கன்


**தாமஸ் ஹன்ட் மோர்கன்** (*Thomas Hunt Morgan*, செப்டம்பர் 25, 1866 - டிசம்பர் 4, 1945) ஓர் அமெரிக்கப் பரிணாம உயிரியல், மரபியலர், முளையவியலாளர், அறிவியல் எழுத்தாளரான இவர் 1933 ஆம் ஆண்டில் உடலியங்கியல் அல்லது மருத்துவத்திற்கான நோபல் பரிசு பெற்றார்.  

மோர்கன் தனது 1890 ஆம் ஆண்டில் விலங்கியல் துறையில் ஜான்ஸ் ஹாப்கின்ஸ் பல்கலைக்கழகத்தில் முனைவர் பட்டத்தினைப் பெற்றார்.1900 ஆம் ஆண்டில் மெண்டலின் விதிகள் கண்டுபிடிக்கப்பட்டதைத் தொடர்ந்து, மோர்கன் பழ ஈக்களின் *டிரோசோபிலா மெலனோகாஸ்டரின்* மரபணு பண்புகளை ஆய்வு செய்யத் தொடங்கினார். கொலம்பியா பல்கலைக்கழகத்தில், மோர்கன் மரபணுக்கள் நிறப்புரிகளில் கொண்டு செல்லப்படுகின்றன என்பதை நிரூபித்தார்.  

மோர்கன் தனது வாழ்க்கையில் 22 நூல்களையும் 370 அறிவியல் ஆவணங்களையும் எழுதினார். கலிஃபோர்னியா தொழில் நுட்பக் கழகத்தில் இவர் நிறுவிய உயிரியல் பிரிவுகளில் பயின்ற ஏழு மாணவர்கள் நோபல் பரிசு வென்றுள்ளனர்..  

## ஆரம்பகால வாழ்க்கை மற்றும் கல்வி
கென்டக்கியின் லெக்சிங்டனில் சார்ல்டன் ஹன்ட் மோர்கன் மற்றும் எலன் கீ ஹோவர்ட் மோர்கன் ஆகியோருக்கு மகனாகப் பிறந்தார். இவரது தாத்தா ஜான் வெஸ்லி ஹன்ட் மில்லியனராக இருந்தார்.  

தனது 16 ஆம் வயதில் மோர்கன் கென்டக்கி மாநிலக் கல்லூரியில் (இப்போது கென்டக்கி பல்கலைக்கழகம் ) பயின்றார். இவர் அறிவியலில் கவனம் செலுத்தினார், குறிப்பாக இயற்கை வரலாற்றில் அதீத ஆர்வம் கொண்டவராக இருந்தார்.ஐக்கிய அமெரிக்க நில அளவாய்வுத் துறையுடன் கோடைகாலத்தில் பணிபுரிந்தார், 1886-ஆம் ஆண்டில் இளங்கலைப் பட்டம் பெற்றார். மோர்கன் ஜான்ஸ் ஹாப்கின்ஸ் பல்கலைக்கழகத்தில் விலங்கியல் துறையில் சேர்ந்தார். மோர்கன் 1888 ஆம் ஆண்டில் கென்டக்கி மாநிலக் கல்லூரியில் அறிவியல் முதுகலைப் பட்டம் பெற தகுதி பெற்றார்.  

### விருதுகள் மற்றும் கவுரவங்கள்
1933 ஆம் ஆண்டில் உடலியங்கியல் அல்லது மருத்துவத்திற்கான நோபல் பரிசு பெற்றார்.  

ஜான்ஸ் ஹாப்கின்ஸ் பல்கலைக்கழகம் கவுரவ முனைவர் பட்டத்தினை அளித்தது. இவர் 1909 இல் தேசிய அறிவியல் அகாதமியின் உறுப்பினராகத் தேர்ந்தெடுக்கப்பட்டார்.  

இவர் 1919 இல் ராயல் சொசைட்டியின் (ஃபோர்மெம்ஆர்எஸ்) அயல்நாட்டு உறுப்பினராகத் தேர்ந்தெடுக்கப்பட்டார் 1924 இல் மோர்கன் டார்வின் பதக்கத்தைப் பெற்றார் .  

அமெரிக்காவின் மரபியல் சங்கம் ஆண்டுதோறும் தாமஸ் ஹன்ட் மோர்கன் பதக்கத்தை அவரது நினைவாக வழங்கி வருகிறது. 1989 ஆம் ஆண்டில் சுவீடனில் இவரது தபால் தலை வெளியிடப்பட்டது.  

20 ஆம் நூற்றாண்டின் பிற்பகுதியில் மோர்கனின் நினைவாக வாஷிங்டனின் கடற்கரையில் உள்ள ஒரு இளையோர் உயர்நிலைப் பள்ளிக்கு அவரது பெயரிடப்படடது.  

## தனிப்பட்ட வாழ்க்கை
ஜூன் 4, 1904 இல், மோர்கன் லிலியன் வாகன் சாம்ப்சன் என்பவரைத் (1870-1952) திருமணம் செய்து கொண்டார். இவர் அதே ஆண்டில் மோர்கன் ஆசிரியப் பணியில் சேர்ந்தார்.இந்தத் தம்பதியினருக்கு நான்கு குழந்தைகள் இருந்தபோது, இவரது மனைவி தனது அறிவியல் பணிகளை ஒதுக்கி வைத்தார். பின்னர் இவர் மோர்கனின் *ட்ரோசோபிலா* வேலைக்கு குறிப்பிடத்தக்க பங்களிப்பை வழங்கினார். இவர்களின் நான்கு குழந்தைகளில் (ஒரு மகன் மற்றும் மூன்று பெண்கள்) ஒருவரான 1911 ஆம் ஆண்டில் பிறந்த இசபெல் மோர்கன் இளாம்பிள்ளை வாத ஆராய்ச்சியில் நிபுணத்துவம் பெற்ற ஜான்ஸ் ஹாப்கின்ஸில் நச்சுயிரியல் வல்லுநர் ஆனார்.
# ரோல்ட் ஹாஃப்மேன்


**ரோல்ட் ஹாஃப்மேன்** (Roald Hoffmann பிறப்பு **ரோல்ட் சஃப்ரான்**; ஜூலை 18, 1937) போலந்து-அமெரிக்க தத்துவார்த்த வேதியியலாளர் ஆவார். இவர் 1981 வேதியியலுக்கான நோபல் பரிசை வென்றார். இவர் சில நாடகங்களையும் கவிதைகளையும் வெளியிட்டுள்ளார். இவர் நியூயார்க்கின் இத்தாக்காவில் உள்ள கார்னெல் பல்கலைக்கழகத்தில் எமரிட்டஸின் பேராசிரியராகப் பணிபுரிந்தார். 1981-ஆம் ஆண்டில், இவர் பெற்ற நோபல் பரிசினை கெனிச்சி ஃபுகுயுடன் இணைந்து பெற்றுக் கொண்டார்  

## ஆரம்ப கால வாழ்க்கை

### ஹோலோகாஸ்டிலிருந்து தப்பித்தல்
ஹாஃப்மேன் ஒரு போலந்து-யூத குடும்பத்தில், போலந்துக் குடியரசின் (இப்போது இந்த் ஐடம் சோலோச்சிவ், உக்ரைனில் உள்ளது) ஜோக்சோவில் பிறந்தார்.மேலும் நோர்வே ஆய்வாளர் ரோல்ட் அமுண்சனின் நினைவாக, இந்தப் பெயரினை இவரது பெற்றோர்கள் இட்டனர். இவரது தாய் கிளாரா (ரோசன்), ஓர் ஆசிரியர் ஆவார், குடிசார் பொறியாளரன இவரது தந்தை ஹில்லெல் சஃப்ரான் ஆவர். ஜெர்மனி போலந்தை ஆக்கிரமித்த பின்னர், இவரது குடும்பம் ஒரு தொழிலாளர் முகாமில் தங்க வைக்கப்பட்டார். மிகவும் ஆபத்தான நிலையில், இவரின் குடும்பத்தினர் தப்பிக்க காவலர்களுக்கு லஞ்சம் கொடுத்தனர்.  

ஒரு பாட்டி மற்றும் ஒரு சிலர் தப்பிப்பிழைத்த போதிலும், குடும்பத்தின் பெரும்பாலானவர்கள் பெரும் இன அழிப்பில் இறந்தனர். இவர்கள் 1949 இல் *எர்னி பைல்* என்ற கப்பலில் அமெரிக்காவிற்குக் குடிபெயர்ந்தனர்.  

ஹாஃப்மேன் 1960 இல் ஈவா பார்ஜெசன் என்பவரை மணந்தார். இவர்களுக்கு ஹில்லெல் ஜான் மற்றும் இங்க்ரிட் ஹெலினா என்ற இரண்டு குழந்தைகள் உள்ளனர். 2009 ஆம் ஆண்டில் பெரும் இன அழிப்பினால் இறந்தவர்களுக்காக ஒரு நினைவுச் சின்னம் கட்டப்பட்டது.  

### கல்வி மற்றும் கல்வி நற்சான்றிதழ்கள்
ஹாஃப்மேன் 1955 ஆம் ஆண்டில் நியூயார்க் நகரத்தின் ஸ்டூய்செவன்ட் உயர்நிலைப் பள்ளியில் பட்டம் பெற்றார். அங்கு வெஸ்டிங்ஹவுஸ் அறிவியல் உதவித்தொகையைப் பெற்றார்.கொலம்பியா பல்கலைக்கழகத்தில்1958 ஆம் ஆண்டில் இவர் கலைப் பிரிவில் இளங்கலைப் பட்டம் பெற்றார். 1960 இல் ஆர்வர்டு பல்கலைக்கழகத்தில் முதுகலைப் பட்டம் பெற்றார். மார்ட்டின் கடர்மனின் மேற்பார்வையின் கீழ் பணிபுரிந்தபோது ஹார்வர்ட் பல்கலைக்கழகத்தில் முனைவர் பட்டம் பெற்றார்.  

## கலை ஆர்வங்கள்

### *பொழுதுபோக்கு அறிவியல்*
2001 ஆம் ஆண்டில் நியூயார்க் நகரத்தின் கொர்னேலியா *ஸ்ட்ரீட் கபேயில்* மாதாந்திர தொடராக வெளிவந்த *என்டர்டெயினிங் சயின்ஸின்* தொகுப்பாளராக இருந்தார். இது கலைக்கும் அறிவியலுக்கும் இடையிலான நிலைமைகளைப் பற்றி ஆராய்வதினை அடிப்படையாகக் கொண்ட ஒரு தொடர் ஆகும்..  

### புனைவு அல்லதாவை
கலைக்கும் அறிவியலுக்கும் உள்ள தொடர்புகள் குறித்த *ரோல்ட் ஹாப்மன் ஆன் தெ பிலாசபி , ஆர்ட் , அண்ட் சைன்ஸ் ஓஃப் கெமிஸ்ட்ரி அண்ட் பியாண்ட் தெ ஃபைனட்:தெ சப்லைம் இன் ஆர்ட் அண்ட் சைன்ஸ் ஆகிய* நூல்களை இவர் வெளியிட்டுள்ளார்.  

### கவிதைகள்
ஹாஃப்மேன் கவிதை எழுத்தாளரும் கூட. அவரது தொகுப்புகளில் *தி மெட்டாமிக்ட் ஸ்டேட்* (1987, ), *கேப்ஸ் அண்ட் வெர்ஜஸ்* (1990, ), மற்றும் *கெமிஸ்ட்ரி இமேஜின்ட் ஆகிய* கவிதைகளை இவர் எழுதியுள்ளார்.  

## கவுரவங்கள் மற்றும் விருதுகள்

### வேதியியலுக்கான நோபல் பரிசு
1981-ஆம் ஆண்டில், ஹாஃப்மேன் வேதியியலுக்கான நோபல் பரிசைப் பெற்றார், அதை இவர் கெனிச்சி ஃபுகுயுடன் இணைந்து பெற்றுக் கொண்டார். பணிபுரிந்தபோது ஹார்வர்ட் பல்கலைக்கழகத்தில் முனைவர் பட்டம் பெற்றார்.
# கேரி முல்லிஸ்

**கேரி பேங்க்ஸ் முல்லிஸ்** (Kary Banks Mullis டிசம்பர் 28, 1944 &nbsp; - ஆகஸ்ட் 7, 2019) ஓர் அமெரிக்க உயிர்வேதியியலாளர் ஆவார். பாலிமரேசு தொடர் வினை (பி.சி.ஆர்) நுட்பத்தை அவர் கண்டுபிடித்ததை அங்கீகரிக்கும் விதமாக, 1993 ஆம் ஆண்டில் வேதியியலுக்கான நோபல் பரிசை மைக்கேல் ஸ்மித்துடன் பகிர்ந்து கொண்டார். மற்றும் அதே ஆண்டில் இவருக்கு ஜப்பான் பரிசு வழங்கப்பட்டது.  

## ஆரம்ப கால வாழ்க்கை
முல்லிஸ் டிசம்பர் 28, 1944 இல் வட கரோலினாவின் லெனாயில், ப்ளூ ரிட்ஜ் மலைகள் அருகே பிறந்தார்.கிராமத்தில் வசித்து வந்த இவரது குடும்பம் விவசாய பின்னணியினைக் கொண்டது. ஒரு குழந்தையாக இருந்தபோது, கிராமப்புறங்களில் உள்ள உயிரினங்களை அவதானிப்பதில் ஆர்வம் காட்டுவதாக முல்லிஸ் கூறினார். அவர் கொலம்பியா, தென் கரோலினாவில் வளர்ந்தார், அங்கு அவர் ட்ரெஹர் உயர்நிலைப் பள்ளியில் பயின்றார் , 1962 ஆம் ஆண்டில் இவர் பட்டம் பெற்றார். 1950 களில் ஒரு உயர்நிலைப் பள்ளி மாணவராக படித்துக் கொண்டிருந்த போது வேதியியல் முறையில் திட-நிலை எரிபொருள் உந்துவிசை ஏவூர்திகளை எவ்வாறு உருவாக்குவது மற்றும் உருவாக்குவது என்பதைக் கற்றுக்கொண்டபோது வேதியியலில் அவரது ஆர்வம் தொடங்கியது.  

அவர் 1966 இல் அட்லாண்டாவில் உள்ள ஜோர்ஜியா தொழில்நுட்பப் பல்கலைக்கழகம் வேதியியலில் இளம் அறிவியல் பட்டம் பெற்றார் அவர் தனது முனைவர் பட்டத்தினை 1973 ஆம் ஆண்டில் ஜேபி நீலாண்ட்ஸின் ஆய்வகத்தில், பெர்க்லியின் கலிபோர்னியா பல்கலைக்கழகத்தில் உயிர் வேதியியலில் பெற்றார். ஒரு பட்டதாரி மாணவராக, அவர் வானியற்பியல் துறையினைப் பற்றிய கட்டுரையை வெளியிட்டார்.  

## தனிப்பட்ட வாழ்க்கை
இவர் நான்கு முறை திருமணம் செய்து கொண்டார். ஆகஸ்ட் 7, 2019 அன்று கலிபோர்னியாவின் 74 ஆம் வயதில் இறந்தார்.  

## விருதுகள் மற்றும் கவுரவங்கள்
1990 ஆம் ஆண்டில் &nbsp; - அமெரிக்கன் சொசைட்டி ஆஃப் ஹ்யூமன் ஜெனெடிக்ஸ் இவருக்கு வில்லியம் ஆலன் நினைவு விருதினை வழங்கியது. 1991 ஆம் ஆண்டில் தேசிய உயிரியல் தொழில்நுட்ப விருது, கெய்ட்னர் விருது, ஆர் & டி விஞ்ஞானி, பிலடெல்பியாவின் நகர அறக்கட்டளைகளின் ஜான் ஸ்காட் விருது ஆகிய விருதுகளைப் பெற்றார்.  

1992 ஆம் ஆண்டில் கலிபோர்னியாவின் ஆண்டின் சிறந்த விஞ்ஞானி விருதினைப் பெற்றார். 1992 ஆம் ஆண்டில் ராபர்ட் கோச் பரிசினைப் பெற்றார்.  

1993 ஆம் ஆண்டில் வேதியியலுக்கான நோபல் பரிசு மற்றும் ஜப்பான் பரிசு, தாமஸ் ஏ. எடிசன் விருது ஆகிய விருதுகளைப் பெற்றார். 1994 ஆம் ஆண்டில் தென் கரோலினா பல்கலைக்கழகத்தில் அறிவியலில் கவுரவ முனைவர் பட்டம் பெற்றார்.  

1998 ஆம் ஆண்டில் தேசிய கண்டுபிடிப்பாளர்களுக்கான ஹால் ஆஃப் ஃபேமில் சேர்க்கப்பட்டார். ரொனால்ட் எச். பிரவுன் அமெரிக்கன் புதுமைப்பித்தன் விருது பாலிமரேசு தொடர் எதிர்வினை (பி.சி.ஆர்) நுட்பத்தை அவர் கண்டுபிடித்ததை அங்கீகரிக்கும் விதமாக, 1993 ஆம் ஆண்டில் வேதியியலுக்கான நோபல் பரிசை மைக்கேல் ஸ்மித்துடன் பகிர்ந்து கொண்டார்.
# மாரி ஜெல் மேன்


**மாரி ஜெல் மேன்** ( Murray Gell-Mann (; செப்டம்பர் 15, 1929 &nbsp; - மே 24, 2019) ஓர் அமெரிக்க இயற்பியலறிஞர் ஆவார். இவர் துகள் இயற்பியலின் கோட்பாடு குறித்த தனது பணிக்காக 1969 ஆம் ஆண்டில் இயற்பியலுக்கான நோபல் பரிசைப் பெற்றார் . இவர் கலிபோர்னியா தொழில் நுட்பக் கழகத்தில் கோட்பாட்டு இயற்பியல் இராபர்ட் ஆண்ட்ரூஸ் மில்லிகனின் பேராசிரியராக இருந்தார். சாண்டா ஃபே நிறுவனத்தின் இணை நிறுவனர்களில் ஒருவராகவும் , நியூ மெக்ஸிகோ பல்கலைக்கழகத்தில் இயற்பியல் பேராசிரியராகவும்,தெற்கு கலிபோர்னியா பல்கலைக்கழகத்தில் இயற்பியல் மற்றும் மருத்துவத்தின் பேராசிரியராகவும் பணியாற்றினார்.  

ஜெல்-மான் சுவிட்சர்லாந்தில் ஒரு அணு ஆராய்ச்சி நிலையமான ஐரோப்பிய அணு ஆராய்ச்சி நிறுவனத்தில் பல காலங்கள் இருந்தார். 1972 ஆம் ஆண்டில் ஜான் சைமன் குகன்ஹெய்ம் நினைவு அறக்கட்டளை உறுப்பினராக இருந்தார்.  

## ஆரம்பகால வாழ்க்கை மற்றும் கல்வி
ஜெல் மேன் லோயர் மன்ஹாட்டனில் ஒரு யூத குடும்பத்தில் பிறந்தார்.ஆஸ்திரிய-அங்கேரியன் பேரரசில் இருந்து குடியேறிவர்கள் ஆவர். இவரது பெற்றோர் பவுலின் (நீ ரீச்ஸ்டீன்) மற்றும் ஆர்தர் இசிடோர் கெல்-மான் ஆகியோர் ஆங்கிலத்தை இரண்டாம் மொழியாக (இஎஸ்எல்) கற்பித்தனர்.  

சிறுவயது முதலே கணிதத்தின் மீது அதீத ஆர்வம் கொண்ட இவர் 14 வயதில் *கொலம்பியா கிறாமர் மற்றும் பிரிபரேட்டரி ஸ்கூலில்* இருந்து நிறைவுறையாளார் பட்டம் பெற்றார், அங்கு யேல் கல்லூரியில் சேர்ந்தார். யேலில், இவர் வில்லியம் லோவெல் புட்னம் கணித போட்டியில் பங்கேற்றார் மற்றும் 1947 இல் இரண்டாவது பரிசை வென்ற யேல் பல்கலைக்கழகத்தை ( முர்ரே ஜெர்ஸ்டன்ஹேபர் மற்றும் ஹென்றி ஓ. பொல்லக் ஆகியோருடன் ) பிரதிநிதித்துவப்படுத்தும் அணியில் இவர் இடம் பெற்றார். ஜெல்-மேன் 1948 இல் யேல் பல்கலைக்கழகத்தில் இயற்பியலில் இளங்கலை பட்டமும், 1951 இல் மாசசூசெட்ஸ் தொழில் நுட்பக் கழகத்தில்) இயற்பியலில் முனைவட் பட்டமும் பெற்றார். எம்ஐடியில் இவரது மேற்பார்வையாளர் விக்டர் வெயிஸ்கோப் ஆவார் .  

## பணி
இவர் கலிபோர்னியா தொழில் நுட்பக் கழகத்தில் கோட்பாட்டு இயற்பியல் இராபர்ட் ஆண்ட்ரூஸ் மில்லிகனின் பேராசிரியராக இருந்தார். சாண்டா ஃபே நிறுவனத்தின் இணை நிறுவனர்களில் ஒருவராகவும் , நியூ மெக்ஸிகோ பல்கலைக்கழகத்தில் இயற்பியல் பேராசிரியராகவும்,தெற்கு கலிபோர்னியா பல்கலைக்கழகத்தில் இயற்பியல் மற்றும் மருத்துவத்தின் பேராசிரியராகவும் பணியாற்றினார்.  

## தொழில்
ஜெல்-மேன் மற்றும் 1952 முதல் 1953 வரை அர்பானா-சாம்பேனில் உள்ள இலினொய் பல்கலைக்கழகத்தில் கவுரவ பேராசிரியராக இருந்தார். இவர் கொலம்பியா பல்கலைக்கழகத்தில் கவுரவ பேராசிரியராகவும், கலிபோர்னியா தொழில்நுட்பக் கழகத்திற்குச் செல்வதற்கு முன்பு 1954-1955 இல் சிகாகோ பல்கலைக்கழகத்தில் இணை பேராசிரியராகவும் இருந்தார், அங்கு இவர் 1955 முதல் 1993 இல் ஓய்வு பெறும் வரை அந்தக் கல்லூரியில் கற்பித்தல் பணியினை மேற்கொண்டார்.  

## தனிப்பட்ட வாழ்க்கை
ஜெல்-மேன் ஜெ.மார்கரெட் டோவ் எனவரை 1955 ஆம் ஆண்டில் திருமணம் செய்தார். இவர்களுக்கு ஒரு மகள் மற்றும் ஒரு மகன் இருந்தனர். மார்கரெட் 1981 ஆம் ஆண்டில் இறந்தார், 1992 இல் இவர் மார்சியா சவுத்விக் என்பவரை இரண்டாவது திருமணம் மணந்தார், இந்தத் தம்பதிக்கு ஒரு வளர்ப்பு மகன் இருந்தார்.  

## விருதுகள் மற்றும் கவுரவங்கள்
இவர் துகள் இயற்பியலின் கோட்பாடு குறித்த தனது பணிக்காக 1969 ஆம் ஆண்டில் இயற்பியலுக்கான நோபல் பரிசைப் பெற்றார்
# ரோஜர் ஒய். சியன்

**ரோஜர் யோஞ்சியன் சியென்** ( Roger Yonchien Tsien பிப்ரவரி 1, 1952 - ஆகஸ்ட் 24, 2016) ஓர் அமெரிக்க உயிர்வேதியியலாளர் . சான் டியாகோவின் கலிபோர்னியா பல்கலைக்கழகத்தில் வேதியியல் மற்றும் உயிர் வேதியியல் பேராசிரியராக இருந்த அவர் , கரிம வேதியியலாளர் ஒசாமு ஷிமோமுரா மற்றும் நரம்பியலாளர் மார்ட்டின் சால்பி ஆகியோருடன் இணைந்து பச்சை ஒளிர் புரதத்தை உருவாக்கியதற்காக 2008 ஆம் ஆண்டு வேதியியலுக்கான நோபல் பரிசு பெற்றார் .  

## ஆரம்ப கால வாழ்க்கை
சியென் 1952 இல் நியூயார்க்கில் பிறந்தார். அவர் நியூ ஜெர்சியிலுள்ள லிவிங்ஸ்டனில் வளர்ந்தார் மற்றும் அங்குள்ள லிவிங்ஸ்டன் உயர்நிலைப் பள்ளியில் பயின்றார். சீன வம்சாவளியைச் சேர்ந்தவர் ஆவார். மாசாச்சூசெட்சு தொழில்நுட்பக் கழகம் மற்றும் ஷாங்காய் ஜியாவோ டோங் பல்கலைக்கழக முன்னாள் மாணவரான அவரது தந்தை ஹ்சு-சூ சியென் ஒரு இயந்திர பொறியியலாளர் ஆவார். கல்வியில் சிறந்து விளங்கிய இவர் அவரது பல்கலைக்கழக வகுப்பில் முதலிடம் பெற்றார்.  

சைன் ஒரு குழந்தையாக இருந்தபோது ஆஸ்துமாவால் அவதிப்பட்டார். இதன் விளைவாக, அவர் வெளியில் செல்வதனைத் தவிர்த்துவிட்டு பெரும்பாலும் வீட்டுக்குள்ளேயே இருந்தார். அவர் தனது ஆய்வகத்தில் வேதியியல் பரிசோதனைகளை மேற்கொண்டார்.அவருக்கு 16 வயதாக இருந்தபோது நடைபெற்ற ஒரு செயல்திட்டப் போட்டியில் இவர் முதல் பரிசை வென்றார். அவர் 1972 இல் வேதியியல் மற்றும் இயற்பியலில் இளங்கலை அறிவியல் பட்டம் பெற்றார் .  

இளங்கலை பட்டப்படிப்பை முடித்த பின்னர், இங்கிலாந்தில் உள்ள கேம்பிரிட்ஜ் பல்கலைக்கழகத்தில் உடலியல் ஆய்வகத்தில் மார்ஷல் உதவித்தொகையுடன் அங்கு சேர்ந்தார், கேம்பிரிட்ஜின் சர்ச்சில் கல்லூரியில் வசித்து வந்தார்.  

## ஆராய்ச்சி மற்றும் தொழில்
பி.எச்.டி.யைத் தொடர்ந்து, 1977 முதல் 1981 வரை கேம்பிரிட்ஜ், கோன்வில் மற்றும் கயஸ் கல்லூரியில் ஆராய்ச்சி சக ஊழியராக இருந்தார். பணியாற்றினார், ஹோவர்ட் ஹியூஸ் மருத்துவ நிறுவனத்தின் ஆய்வாளராகவும் பணியாற்றினார்.  

மரபணு ரீதியாக நிரல்படுத்தக்கூடிய ஃப்ளோரசன்ட் குறிச்சொற்களைக் கண்டுபிடிப்பதன் மூலம் உயிரியல் உயிரியல் மற்றும் நரம்பியல் துறைகளுக்கு சியென் பங்களித்தார், இதன் மூலம் விஞ்ஞானிகள் உயிருள்ள உயிரணுக்களில் மூலக்கூறுகளின் நடத்தையை உண்மையான நேரத்தில் பார்க்க அனுமதித்தனர். உயிரியல் செயல்முறைகளில் முக்கியமான கால்சியம் அயனிகள் மற்றும் பிற அயனிகளின் ஒளிரும் குறிகளையும் அவர் உருவாக்கினார்.  

2004 ஆம் ஆண்டில், சியனுக்கு மருத்துவத்தின் உல்ஃப் பரிசு வழங்கப்பட்டது.  

## தனிப்பட்ட வாழ்க்கை
கியான் (சியென்) குல பரம்பரை புத்தகத்தின்படி, இவர் பண்டைய சீனாவின் வுயு இராச்சியத்தின் மன்னர் கியான் லியுவின் 34 வது தலைமுறை வம்சாவளியைச் சேர்ந்தவர் ஆவார். சியனின் பெற்றோர்களான ஹ்சூ-சூ சியென் மற்றும் யி-யிங் லி (李懿 颖) முறையே காங்சூ<nowiki/>மற்றும் பெய்ஜிங்கிலிருந்து குடியேறியவர்கள் ஆவர்.  

தற்போது நியூயார்க் பல்கலைக்கழகத்தில் புகழ்பெற்ற நரம்பியல் நிபுணரான ரிச்சர்ட் த்சியனின் தம்பி மற்றும் மற்றும் மென்பொருள் பொறியாளரான லூயிஸ் சியென் ஆகியோரின் தம்பி ஆவார். தனது சொந்த வேலையை மூலக்கூறு பொறியியல் என்று அழைத்த ச்சீன், "இந்த வகையான வேலைகளைச் செய்ய நான் பரம்பரையால் அழிந்து போகிறேன்" என்று ஒரு முறை கூறினார்.  

## விருதுகள் மற்றும் கவுரவங்கள்
கரிம வேதியியலாளர் ஒசாமு ஷிமோமுரா மற்றும் நரம்பியலாளர் மார்ட்டின் சால்பி ஆகியோருடன் இணைந்து பச்சை ஒளிர் புரதத்தை உருவாக்கியதற்காக 2008 ஆம் ஆண்டு வேதியியலுக்கான நோபல் பரிசு பெற்றார் .
# யூஜின் விக்னர்


**யூஜின் பால்** " **ஈ. பி.** " **விக்னர்** ( Eugene Paul "E. P." Wigner   <sup>&#x5D;</sup> ; நவம்பர் 17, 1902 முதல் ஜனவரி 1, 1995) ஒரு அங்கேரிய-அமெரிக்க கோட்பாட்டு இயற்பியலாளர் மற்றும் கணிதவியலாளர் ஆவார். 1963 ஆம் ஆண்டில் இயற்பியலுக்கான நோபல் பரிசைப் பெற்றார் " அணுக்கரு மற்றும் அடிப்படை துகள்களின் கோட்பாட்டிற்கான அவரது பங்களிப்புகளுக்காக, இவருக்கு நோபல் பரிசு வழங்கப்பட்டது.".  

பேர்லினின் தொழில்நுட்ப பல்கலைக்கழகத்தில் பட்டம் பயின்ற, விக்னர் கார்ல் வெய்சென்பெர்க் மற்றும் ரிச்சர்ட் பெக்கர் ஆகியோருக்கு பெர்லினில் உள்ள கைசர் வில்ஹெல்ம் நிறுவனத்தில் உதவியாளராகவும் , கோட்டிங்கன் பல்கலைக்கழகத்தில் டேவிட் இல்பெர்ட்டுக்காகவும் பணியாற்றினார். குலக் கோட்பாட்டை இயற்பியலில் அறிமுகப்படுத்தியதில் இவர் முக்கியப் பங்காற்றினார்.  

## ஆரம்ப கால வாழ்க்கை
விக்னர் ஜெனே பால் 1902 ஆம் ஆண்டு நவம்பர் 17 ஆம் தேதி ஆஸ்திரியா-அங்கேரியின் புடாபெஸ்டில் நடுத்தர வர்க்க யூத பெற்றோர்களான எலிசபெத் (ஐன்ஹார்ன்) மற்றும் தோல் தோல் பதனிடுபவராகப் பணிபுரிந்த இவரது தந்தை அந்தோனி விக்னர் ஆகியோருக்கு மகனாகப் பிறந்தார். அவருக்கு பெர்த்தா எனும் ஒரு மூத்த சகோதரி மற்றும் மான்சி என அழைக்கப்படும் ஒரு தங்கை உள்ளார். பின்னர் பிரித்தானிய தத்துவார்த்த இயற்பியலாளரான பால் டிராக்கினை மணந்தார்.  

1920 இல் மேல்நிலைப் பள்ளியில் பட்டம் பெற்ற பிறகு, விக்னர் புடாபெஸ்ட் தொழில்நுட்ப அறிவியல் பல்கலைக்கழகத்தில் சேர்ந்தார். இது *மெகீடெம்* என அழைக்கப்படுகிறது. 1921 ஆம் ஆண்டில் *டெக்னிச் ஹோட்சுலே பெர்லினில்* (இப்போது *பெர்லின்* தொழில்நுட்ப பல்கலைக்கழகத்தில் சேர்ந்தார்.அங்கு அவர் வேதியியல் பொறியியல் பிரிவில் பட்டம் பயின்றார். ஜேர்மன் பிசிகல் சொசைட்டியின் புதன்கிழமை பிற்பகலில் நடக்கும் பேச்சுவார்த்தையிலும் கலந்து கொண்டார். இதில் மேக்ஸ் பிளாங்க், மேக்ஸ் வான் லாவ், ருடால்ப் லாடன்பர்க், வெர்னர் ஹைசன்பெர்க், வால்டர் நெர்ன்ஸ்ட், வொல்ப்காங் பாலி மற்றும் ஆல்பர்ட் ஐன்ஸ்டீன் போன்ற பரவலாக அறியப்பட்ட நபர்கள் இருந்தனர் . விக்னர் இயற்பியலாளர் லீ ஸ்ஸிலார்ட்டையும் அங்கு சந்தித்தார். அங்கு இருவரும் நெருங்கிய தோழர்கள் ஆகினர். விக்னர் கைசர் வில்ஹெல்ம் இன்ஸ்டிடியூட் ஃபார் பிசிகல் கெமிஸ்ட்ரி அண்ட் எலக்ட்ரோ கெமிஸ்ட்ரி (இப்போது ஃபிரிட்ஸ் ஹேபர் இன்ஸ்டிடியூட் ) இல் பணிபுரிந்தார். அங்கு அவர் மைக்கேல் போலனி என்பவரைச் சந்தித்தார்.  

## பிற்கால வாழ்க்கை
1963 ஆம் ஆண்டில் விக்னருக்கு இயற்பியலுக்கான நோபல் பரிசு வழங்கப்பட்டது " அணுக்கரு மற்றும் அடிப்படை துகள்களின் கோட்பாட்டிற்கான பங்களிப்புகளுக்காக இவருக்கு வழங்கப்பட்டது. அவர் 1950 இல் பிராங்க்ளின் பதக்கத்தையும், 1958 இல் என்ரிகோ ஃபெர்மி விருதையும், அமைதிக்கான அடம்ஸ் விருதையும், 1961 இல் மேக்ஸ் பிளான்க் பதக்கத்தையும், தேசிய பதக்கத்தையும் வென்றார். 1972 இல் ஆல்பர்ட் ஐன்ஸ்டீன் விருது, மற்றும் 1978 இல் பெயரிடப்பட்ட விக்னர் பதக்கம் . 1968 இல் அவர் ஜோசியா வில்லார்ட் கிப்ஸ் சொற்பொழிவை நிகழ்த்தினார்.  

## விருது
1963 ஆம் ஆண்டில் இவர் இயற்பியலுக்கான நோபல் பரிசைப் பெற்றார் " அணுக்கரு மற்றும் அடிப்படை துகள்களின் கோட்பாட்டிற்கான அவரது பங்களிப்புகளுக்காக, இவருக்கு நோபல் பரிசு வழங்கப்பட்டது.".
# ஸ்டீவன் சூ

**ஸ்டீவன் சூ** (Steven Chu **)** பிப்ரவரி 28, 1948 இல் பிறந்தார்) ஓர் அமெரிக்க இயற்பியலாளர் மற்றும் முன்னாள் அரசாங்க அதிகாரி ஆவார் . பெர்க்லியில் உள்ள கலிபோர்னியா பல்கலைக்கழகத்தில் ஆராய்ச்சி மற்றும் லேசர் ஒளியுடன் அணுக்களை குளிர்வித்தல் குறித்து பெல் லேப்ஸ் மற்றும் ஸ்டான்போர்ட் பல்கலைக்கழகத்தில் அவர் மேற்கொண்ட ஆராய்ச்சிக்காக இவர் பரவலாக அறியப்படுகிறார். இதற்காக 1997 ஆம் ஆண்டில் இயற்பியலுக்கான நோபல் பரிசை அவரது அறிவியல் சகாக்களுடன் கிளாட் கோஹன்-தன்னூட்ஜி மற்றும் வில்லியம் டேனியல் பிலிப்ஸ் ஆகியோருடன் இணைந்து பெற்றார்.  

சூ 2009 முதல் 2013 வரை அமெரிக்காவின் 12 வது எரிசக்தி செயலாளராக பணியாற்றினார். எரிசக்தி செயலாளராக நியமிக்கப்பட்ட நேரத்தில், சூ பெர்க்லியின் கலிபோர்னியா பல்கலைக்கழகத்தில் இயற்பியல் மற்றும் மூலக்கூறு மற்றும் கன்னுறைகள் உயிரியல் பேராசிரியராகவும், லாரன்ஸ் பெர்க்லி தேசிய ஆய்வகத்தின் இயக்குநராகவும் பணியாற்றிக் கொண்டிருந்தார். ஏப்ரல் 22, 2013 அன்று இவர் எரிசக்தி செயலாளர் பதவியை ராஜினாமா செய்தார். அவர் இயற்பியல் பேராசிரியராகவும், மூலக்கூறு மற்றும் கன்னுறைகள் உடலியல் பேராசிரியராகவும் ஸ்டான்போர்டு பலகலைக் கழகத்தில் பணியாறினார்.  

## கல்வி மற்றும் ஆரம்ப வாழ்க்கை
சூ செயின்ட் லூயிஸ், மிசூரியில் பிறந்தார், சீன மரபினைச் சேர்ந்தவரான இவர் கார்டன் சிட்டி உயர்நிலை பள்ளியில் பயின்றார் . இரோச்செஸ்டர் பல்கலைக்கழகத்தில் 1970 இல் கணிதத்தில் இளங்கலைப் பட்டம் மற்றும் இயற்பியலில் இளாம் அறிவியல் பட்டம் ஆகிய இரண்டையும் பெற்றார். அவர் தனது முனைவர் பட்டத்தினை 1976 ஆம் ஆண்டில் யூஜின் டி. காமின்ஸின் மேற்பார்வையின் கீழ் கலிபோர்னியா பல்கலைக்கழகத்தில் இயற்பியல் பிரிவில் பெற்றார். அவருக்கு பட்டதாரி ஆராய்ச்சி உதவித் தொகை கிடைத்தது.  

சூ அறிஞர்களின் குடும்பத்திலிருந்து வந்தவர். அவரது தந்தை ஜு-சின் சூ, மாசாச்சூசெட்சு தொழில்நுட்பக் கழகத்தில் வேதியியல் பொறியியலில் முனைவர் பட்டம் பெற்றார் மற்றும் செயின்ட் லூயிஸ் மற்றும் புரூக்ளின் பாலிடெக்னிக் நிறுவனத்தில் உள்ள வாஷிங்டன் பல்கலைக்கழகத்தில் கற்பித்தல் பணிகளை மேற்கொண்டார். மேலும் அவரது தாய் பொருளாதாரம் பயின்றார். அவரது தாய்வழி தாத்தா ஷு-தியான் லி கார்னெல் பல்கலைக்கழகத்தில் இருந்து முனைவர் பட்டம் பெற்றார். மற்றும் தியான்ஜின் பல்கலைக்கழகத்தின் ( பியாங் பல்கலைக்கழகம் ) பேராசிரியராகவும் தலைவராகவும் இருந்தார். அவரது தாயின் மாமா, லி ஷு-ஹுவா, இயற்பியல் விஞ்ஞானி ஆவார்.அவர் சீனாவுக்குத் திரும்புவதற்கு முன்பு சோர்போனில் இயற்பியல் பயின்றார். சூவின் அண்ணன் கில்பர்ட் சூ, ஸ்டான்போர்ட் பல்கலைக்கழகத்தில் உயிர் வேதியியல் மற்றும் மருத்துவத் துறையின் பேராசிரியராக உள்ளார். அவரது தம்பி, மோர்கன் சூ, ஐரெல் & மானெல்லா என்ற சட்ட நிறுவனத்தில் பங்குதாரர் மற்றும் முன்னாள் இணை நிர்வாக பங்குதாரர் ஆவார். சூவின் கூற்றுப்படி, அவரது இரண்டு சகோதரர்கள் மற்றும் நான்கு உறவினர்கள் நான்கு முனைவர் பட்டமும் மூன்று எம்.டி., மற்றும் ஒரு ஜே.டி பட்டத்தினைப் பெற்றனர்.  

## கரவங்கள் மற்றும் விருதுகள்
பெர்க்லியில் உள்ள கலிபோர்னியா பல்கலைக்கழகத்தில் ஆராய்ச்சி மற்றும் லேசர் ஒளியுடன் அணுக்களை குளிர்வித்தல் குறித்து பெல் லேப்ஸ் மற்றும் ஸ்டான்போர்ட் பல்கலைக்கழகத்தில் அவர் மேற்கொண்ட ஆராய்ச்சிக்காக இவர் பரவலாக அறியப்படுகிறார். இதற்காக 1997 ஆம் ஆண்டில் இயற்பியலுக்கான நோபல் பரிசை அவரது அறிவியல் சகாக்களுடன் கிளாட் கோஹன்-தன்னூட்ஜி மற்றும் வில்லியம் டேனியல் பிலிப்ஸ் ஆகியோருடன் இணைந்து பெற்றார்.
# கென்னத் ஆரோ



**கென்னத் யோசப் ஆரோ** (Kenneth Joseph Arrow 23 ஆகஸ்ட் 1921 - 21 பிப்ரவரி 2017) ஓர் அமெரிக்க பொருளாதார நிபுணர், கணிதவியலாளர், எழுத்தாளர் மற்றும் அரசியல் கோட்பாட்டாளர் ஆவார் . 1972 இல் ஜான் ஹிக்ஸுடன் பொருளாதார அறிவியலுக்கான நோபல் நினைவு பரிசின் கூட்டு வெற்றியாளராக இருந்தார்.  

பொருளாதாரத்தில், அவர் இரண்டாம் உலகப் போருக்குப் பிந்தைய புதுச்செவ்வியல்வாதப் பொருளாதாரக் கோட்பாட்டில் ஒரு முக்கிய நபராக இருந்தார். அவரது முன்னாள் பட்டதாரி மாணவர்கள் பலர் நோபல் நினைவு பரிசை வென்றிருக்கிறார்கள்.  

## கல்வி மற்றும் ஆரம்பகால வாழ்க்கை
ஆரோ 1921 ஆகஸ்ட் 23 அன்று நியூயார்க் நகரில் பிறந்தார் . ஆரோவின் தாயார், லிலியன் (க்ரீன்பெர்க்), ருமேனியாவின் ஐயாசியைச் சேர்ந்தவர் ஆவார். அவரது தந்தை ஹாரி அரோ, அருகிலுள்ள போடு இலாயீயைச் சேர்ந்தவர் . இவர் உருமேனிய யூதர்கள் ஆவார். அவரது குடும்பம் அவரது கல்வி வாழ்க்கைக்கு மிகவும் உறுதுணையாக இருந்தது. பெரும் மந்தநிலையின் போது வளர்ந்த அவர் தனது இளமை பருவத்தில் சமூகவுடைமையினைத் தழுவினார்.  

டவுன்சென்ட் ஹாரிஸ் உயர்நிலைப் பள்ளியில் பட்டம் பெற்ற அவர், பின்னர் 1940 ஆம் ஆண்டில் நியூயார்க்கின் சிட்டி கல்லூரியில் கணித பிரிவில் இளங்கலைப் பட்டம் பெற்றார்.பின்னர் இவர் தனது கொலம்பியா பல்கலைக்கழகத்தில் பட்டம் பயின்றார். அவர் 1942 முதல் 1946 வரை அமெரிக்க ரானுவ விமான படையில் வானிலை அதிகாரியாக பணியாற்றினார்.  

## கல்வி வாழ்க்கை
1951 இல், அவர் கொலம்பியாவில் முனைவர் பட்டம் பெற்றார். 1968 ஆம் ஆண்டில், ஆர்வர்டு பல்கலைக்கழகத்தில் பொருளியல் பேராசிரியராகப் பணியாற்றினார். அவர் அங்கு இருந்த காலத்தில் தான் பொருளாதாரத்திற்கான நோபல் பரிசு பெற்றார்.  

ஆரோ 1979 ஆம் ஆண்டில் ஸ்டான்போர்டுக்குத் திரும்பிய பின்னர், ஜோன் கென்னியில் பொருளாதாரப் பேராசிரியராகவும், ஆராய்ச்சிப் பேராசிரியராகவும் ஆனார். 1991 ஆம் ஆண்டில் இவர் பேராசிரியர் பதவியில் இருந்து ஓய்வு பெற்றார்.1995 இல் சியனா பல்கலைக்கழகத்தில் பொருளாதாரம் பிரிவினைக் கற்பித்தார்.  

அவரது முன்னாள் மாணவர்கள் ஐந்து பேர் நோபல் பரிசு வென்றனர். இதில் எரிக் மாஸ்கின், ஜான் ஹர்சானி, மைக்கேல் ஸ்பென்ஸ் மற்றும் ரோஜர் மியர்சன் ஆகியோர் அடங்குவர். இவரது ஆவணங்களின் தொகுப்பு டியூக் பல்கலைக்கழகத்தின் ரூபன்ஸ்டைன் நூலகத்தில் வைக்கப்பட்டுள்ளது.  

## விருதுகள் மற்றும் கரவங்கள்
அரோவுக்கு 1957 இல் ஜான் பேட்ஸ் கிளார்க் பதக்கம் வழங்கப்பட்டது மற்றும் 1959 இல் அமெரிக்க கலை மற்றும் அறிவியல் அகாதமியின் உறுப்பினராகத் தேர்ந்தெடுக்கப்பட்டார். 1972 இல் ஜான் ஹிக்ஸுடன் இணைந்து பொருளாதார அறிவியலுக்கான நோபல் நினைவு பரிசின் கூட்டு வெற்றியாளராக இருந்தார். 1986 ஆம் ஆண்டில் வான் நியூமன் தியரி பரிசு பெற்றவர். நாட்டின் மிக உயர்ந்த விஞ்ஞான விருதான 2004 ஆம் ஆண்டு தேசிய அறிவியல் பதக்கத்தைப் பெற்றவர்களில் ஒருவர் ஆவார்.பொருளாதாரத்தில், அவர் இரண்டாம் உலகப் போருக்குப் பிந்தைய புதுச்செவ்வியல்வாதம் பொருளாதாரக் கோட்பாட்டில் ஒரு முக்கிய நபராக இருந்தார். அவரது முன்னாள் பட்டதாரி மாணவர்கள் பலர் நோபல் நினைவு பரிசை வென்றிருக்கிறார்கள்.
# ஜோசப் பிராட்ஸ்கி

**இயாசிஃப் அலெக்ஸாண்ட்ரோவிக் ப்ராட்ஸ்கி** (Iosif Aleksandrovich Brodsky 24 மே 1940 - 28 ஜனவரி 1996) ஒரு ரஷ்ய-அமெரிக்க கவிஞரும், கட்டுரையாளரும் ஆவார்.  

1972 இல் சோவியத் யூனியனில் இருந்து வெளியேற்றப்பட்டார் ("வெளியேற " கடுமையாக அறிவுறுத்தப்பட்டார்).டபிள்யூ. எச். ஆதன் மற்றும் பிற ஆதரவாளர்களின் உதவியுடன் அமெரிக்காவில் குடியேறினார். அதன்பிறகு மவுண்ட் ஹோலியோக் கல்லூரியிலும், யேல், கொலம்பியா, கேம்பிரிட்ஜ் மற்றும் மிச்சிகன் உள்ளிட்ட பல்கலைக்கழகங்களிலும் கற்பித்தல் பணிகளை மேற்கொண்டார்.  

## ஆரம்ப ஆண்டுகளில்
பிரொட்ஸ்கி சென் பீட்டர்ஸ்பேர்க்கில் ஒரு உருசிய யூத குடும்பத்தில் பிறந்தார். அவர் பண்டைய ரபினிக் குடும்பமான ஷோரின் (ஷோர்) வம்சாவளியாக இருந்தார். அவரது தந்தை, அலெக்ஸாண்டர் ப்ராட்ஸ்கி, சோவியத் கடற்படையில் ஒரு தொழில்முறை புகைப்படக் கலைஞராக இருந்தார், மேலும் அவரது தாயார் மரியா வோல்பர்ட் ப்ராட்ஸ்காயா ஒரு தொழில்முறை மொழிபெயர்ப்பாளராக இருந்தார். சிறுவயதிலேயே ப்ராட்ஸ்கி லெனின்கிராட் முற்றுகையிலிருந்து தப்பினார்.இவரது ஒரு அத்தை பசியால் இறந்தார். ப்ராட்ஸ்கி தனது ஆசிரியர்களில் பலர் யூத எதிர்ப்புக் கொள்கை கொண்டிருந்தவர்கள் என்றும், சிறு வயதிலிருந்தே தான் அதிருப்தியாளராக உணர்ந்ததாகவும் கூறினார். மேலும் அவர்"நான் லெனினை வெறுக்கத் தொடங்கினேன், நான் கற்றலில் சிறப்பாக இருந்தபோதும், அவருடைய அரசியல் தத்துவம் அல்லது நடைமுறையின் காரணமாக அல்லாமல் ... எங்கும் நிறைந்த அவரது உருவங்கள் காரணமாக நான் அவரை வெறுத்தேன் எனக் கூறினார்."  

வியன்னாவில் சிறிது காலம் தங்கியபின், ப்ராட்ஸ்கி ஏன் ஆர்பரில், கவிஞர்களான ஆடென் மற்றும் ப்ராஃபர் ஆகியோரின் உதவியுடன் குடியேறினார். மேலும், ஓராண்டு மிச்சிகன் பல்கலைக்கழகத்தில் கவிஞராக ஆனார். ப்ராட்ஸ்கி குயின்ஸ் கல்லூரி (1973–74), ஸ்மித் கல்லூரி, கொலம்பியா பல்கலைக்கழகம் மற்றும் கேம்பிரிட்ஜ் பல்கலைக்கழகத்தில் கவுரவ பேராசிரியராகப் பனிபுரிந்தார். பின்னர் மிச்சிகன் பல்கலைக்கழகத்திற்கு 1974 ஆம் ஆண்டில் சென்றார். அங்கு இவர் 1984 ஆம் ஆண்டு வரை பயின்றார். அவர் ஆண்ட்ரூ மெல்லன் கல்வி நிறுவனத்தில் இலக்கிய பேராசிரியராகவும், மவுண்ட் ஹோலியோக் கல்லூரியில் இலக்கிய பேராசிரியராகவும் இருந்தார்.அங்கு கவிஞரும் வரலாற்றாசிரியருமான பீட்டர் வைரெக்கினை கல்லூரிக்கு கூட்டி வந்தார். 1978 ஆம் ஆண்டில், யேல் பல்கலைக்கழகத்தில் ப்ரொட்ஸ்கிக்கு டாக்டர் ஆஃப் லெட்டர்ஸ் கவுரவ பட்டம் வழங்கப்பட்டது. மேலும் 23 மே 1979 இல், அவர் அமெரிக்க அகாதமி மற்றும் கலை மற்றும் கடிதங்கள் நிறுவனத்தின் உறுப்பினராக சேர்க்கப்பட்டார். அவர் 1980 இல் நியூயார்க்கின் கிரீன்விச் கிராமத்திற்கு குடிபெயர்ந்தார், 1981 இல் ஜான் டி மற்றும் கேத்தரின் டி. மேக்ஆர்தர் அறக்கட்டளையின் "*ஜீனியஸ்*" விருதைப் பெற்றார். 1986 ஆம் ஆண்டில், *லெஸ் தான் ஒன்* என்ற கட்டுரைகளின் தொகுப்பு விமர்சனத்திற்கான சிறந்த தேசிய புத்தக விமர்சகருக்கான விருதை வென்றது, மேலும் அவருக்கு ஆக்ஸ்போர்டு பல்கலைக்கழகத்தில் இலக்கியத்தில் கவுரவ முனைவர் பட்டம் வழங்கப்பட்டது.  

## விருது
பிரொட்ஸ்கிக்கு 1987 ஆம் ஆண்டு இலக்கியத்திற்கான நோபல் பரிசு வழங்கப்பட்டது, தெளிவான சிந்தனைக்காகவும், கவிதையின் ஆழத்திற்காகவும் இவருக்கு இந்த விருது வழக்கபட்டது.
# சால் பெல்லோ



**சவுல் பெல்லோ** *(Saul Bellow)* என்பவர் ஒரு கனடிய-அமெரிக்க எழுத்தாளர் ஆவார். இவர் 1915 ஆம் ஆண்டு சூன் மாதம் 10 ஆம் நாள் பிறந்தார். இவரது இயற்பெயர் சாலமன் பெல்லோசு என்பதாகும். இலக்கியப் பணிகளுக்காக பெல்லோவுக்கு புலிட்சர் பரிசு, இலக்கியத்திற்கான நோபல் பரிசு, மற்றும் தேசிய கலைப் பதக்கம் ஆகியன வழங்கப்பட்டன. புனைகதைக்கான தேசிய புத்தக விருதை மூன்று முறை வென்ற ஒரே எழுத்தாளர் பெல்லோ மட்டுமே என்பது இவரது சிறப்பாகும்.மேலும் 1990 ஆம் ஆண்டில் தேசிய புத்தக அறக்கட்டளையின் வாழ்நாள் சாதனையாளர் பதக்கத்தைப் பெல்லோ பெற்றார். .  

### கல்வி மற்றும் ஆரம்பகால வாழ்க்கை

பெல்லோ சிகாகோ பல்கலைக்கழகத்தில் பயின்றார். பின்னர் அமெரிக்காவின் வடமேற்கு பல்கலைக்கழகத்தில் பயின்றார். முதலில் இலக்கியம் படிக்க விரும்பிய இவர் ஆங்கிலத் துறை யூத எதிர்ப்பு என்று உணர்ந்ததால் மானுடவியல் பிரிவில் பட்டம் பெற்றார் பெல்லோவின் மானுடவியல் பற்றிய ஆய்வு அவரது இலக்கிய நடையில் தாக்கத்தை ஏற்படுத்தியது. பிற்காலத்தில் விசுகான்சின் பல்கலைக்கழகத்தில் பயின்று பட்டம் பெற்றார்.  

1930 களில், பெல்லோ படைப்புகள் முன்னேற்ற நிர்வாக பிரிவு எனும் எழுத்தாளர் திட்டத்தின் சிகாகோ கிளையின் ஓர் அங்கமாக இருந்தார். இதில் எதிர்கால சிகாகோ இலக்கிய எழுத்தாளர்களான ரிச்சர்ட் ரைட் மற்றும் நெல்சன் ஆல்கிரென் ஆகியோர் அடங்குவர்.  

பெல்லோ குழந்தைப் பருவத்திலேயே சட்டவிரோதமாக அமெரிக்காவிற்கு குடியேறியவர் என்றாலும் 1941 ஆம் ஆண்டில், அமெரிக்க குடிமகனாக ஆனார். 1943 ஆம் ஆண்டில், மாக்சிம் லிபர் அவரது இலக்கிய முகவராக இருந்தார்.  
இரண்டாம் உலகப் போரின்போது, பெல்லோ அமெரிக்க கடற்படையில் சேர்ந்தார். தனது பணிகாலத்தின் போது முதல் புதினமான *டாங்லிங் மேன்* (1944) என்ற நூலை எழுதி முடித்தார்.  

1946 ஆம் ஆண்டு முதல் 1948 ஆம் ஆண்டு வரை மினசோட்டா பல்கலைக்கழகத்தில் பெல்லோ கற்பித்தல் பணிகளை மேற்கொண்டார். 1947 ஆம் ஆண்டின் இலையுதிர்காலத்தில், *தி விக்டிம்* என்ற புதினத்தை விளம்பரப்படுத்த ஒரு சுற்றுப்பயணம் செய்தார். அவர் மினியாப்பொலிசின் பிராசுபெக்ட் பார்க் அருகில் உள்ள 58 ஆர்லின் தெருவிலுள்ள எசு.இ.யில் உள்ள வீட்டில் குடியேறினார்..  
1948 ஆம் ஆண்டில், பெல்லோவுக்கு *கக்கன்னெய்ம் உறுப்பினர் என்ற தகுதி வழங்கப்பட்டது, இதன் மூலம் இவர் பாரிசு சென்றார். அங்கு அவர் *தி அட்வென்ச்சர்சு ஆஃப் ஆகி மார்ச்* (1953) எனும் நூலினை எழுதத் தொடங்கினார். பெல்லோவின் பிகரேசுக் புதினத்திற்கும் 17 ஆம் நூற்றாண்டின் சிறந்த எசுப்பானிய இலக்கியமன *டான் குய்க்சோட்டிற்கும்'' இடையிலான ஒற்றுமை குறித்து விமர்சகர்கள் கருத்து தெரிவித்துள்ளனர்.  

1961 ஆம் ஆண்டு வசந்த காலத்தில் அவர் ரியோ பியட்ராசில் உள்ள புவேர்ட்டோ ரிக்கோ பல்கலைக்கழகத்தில் படைப்பாற்றல் பிரிவினை கற்பிக்கும் பணியினை மேற்கொண்டார். அவரது மாணவர்களில் ஒருவரான வில்லியம் கென்னடி, பெல்லோவால் புனைகதை எழுத ஊக்குவிக்கப்பட்டார்.  

## விருதுகள் மற்றும் கவுரவங்கள்
புனைகதைக்கான தேசிய புத்தக விருதை மூன்று முறை வென்ற ஒரே எழுத்தாளர் இவர் ஒருவரே என்பது சிறப்பு மிக்கதாகும். மேலும் 1990 ஆம் ஆண்டில் தேசிய புத்தக அறக்கட்டளையின் வாழ்நாள் பதக்கத்தைப் பெற்றார். இவரது இலக்கியப் பணிகளுக்காக, பெல்லோவுக்கு புலிட்சர் பரிசு, இலக்கியத்திற்கான நோபல் பரிசு, மற்றும் தேசிய கலைப் பதக்கம் ஆகியன இவருக்கு வழங்கப்பட்டன.